CELEX: 32011R0772
Language: hr
Date: 2011-08-02 00:00:00
Title: Provedbena Uredba Komisije (EU) br. 772/2011 od 2. kolovoza 2011. o razvrstavanju određene robe u kombiniranu nomenklaturu

02/Sv. 018
            
            
               HR
            
            
               Službeni list Europske unije
            
            
               132
            
         32011R0772
   
               L 201/1
            
            
               SLUŽBENI LIST EUROPSKE UNIJE
            
            
               02.08.2011.
            
         
      PROVEDBENA UREDBA KOMISIJE (EU) br. 772/2011
   od 2. kolovoza 2011.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Prikladno je osigurati da, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice.
   Članak 2.
   Obavezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi temelju članka 12. stavka 6. Uredbe Vijeća (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. kolovoza 2011.
      
         
            Za Komisiju,
         
         
            u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               1
            
            
               2
            
            
               3
            
         
               Proizvod izrađen od metala i plastike, osmišljen za pričvršćivanje dječjih autosjedalica u motorna vozila (tzv. „baza za dječju autosjedalicu”).
               Sastoji se od produžne noge i sustava s crvenim/zelenim pokazateljima koji, na primjer, pokazuju jesu li proizvod i sjedalica ispravno namješteni.
               Privremeno se pričvršćuje za sidrišne točke tj. držače koji su obično trajno pričvršćeni za karoseriju iza stražnjeg sjedala vozila.
               Proizvod omogućava prikopčavanje i otkopčavanje različitih modela dječjih autosjedalica.
               
                   (1) Vidjeti fotografiju.
            
            
               9401 90 80
            
            
               Razvrstavanje se određuje u skladu s odredbama Općih pravila 1. i 6. za tumačenje kombinirane nomenklature i tekstom oznaka 9401, 9401 90 i 9401 90 80.
               Proizvod se ne može razvrstati pod tarifni broj 8708 jer nije trajno pričvršćen za karoseriju motornog vozila te se stoga ne može smatrati dodatkom za karoserije motornih vozila.
               Kada je dječja autosjedalica prikopčana na „bazu za autodječju sjedalicu”, cjelina ima obilježja i funkciju cjelovite dječje autosjedalice. Proizvod se stoga smatra dijelom autosjedalice. Proizvod se stoga razvrstava pod oznaku KN 9401 90 80 kao dio sjedalice.
            
         
      
   
      (1)  Fotografija je isključivo informativne prirode.